Til VG forteller Nystrøm at det desidert beste med «Klovn» er nettopp hvor langt de drar scenene.
– Det gjør nesten vondt å se noen ganger, sier hun.
– Konseptet «Klovn» går ut på å improvisere seg frem gjennom en storyline. Det gjør det levende. Ikke noe planlegges eller presses frem. Det er så gøy, og ikke minst utfordrende. I tillegg er det nervepirrende, da jeg skal spille mot tre av Danmarks absolutt morsomste og proffeste komikere.
Ikke sett «Klovn» ?
I tillegg til «ektemannen» Christensen fyller Frank Hvam (46) og Mia Lyhne (46) de andre store rollene.
Lene om gammelt rumpe-stunt:
Privat er Nystrøm nysingel. I april i år ble det kjent at Nystrøm og Aqua-ektemannen Søren Rasted (47) går fra hverandre etter 16 års ekteskap. Stjerneparet har to barn sammen.
– Dette gjør vi i enighet og med den største respekt for hverandre, skrev de i en felles pressemelding.
Nystrøm, som ble superstjerne som frontfigur i Aqua på 90-tallet, har en god del skuespillererfaring. Hun debuterte på filmlerretet i 2009 i den blodige danske thrilleren «Fri os fra det onde» . Senere fulgte en rolle i norske «Svik». Sangeren har i tillegg figurert i fem filmer om «Varg Veum» , og i den danske TV-serien «Leon og Lulu».